ОТЧЕТ

за дейността на НЧ „Димитър Благоев 1930“ с.Ветрен

през 2022 год.

Основната дейност на нашето читалище е да задоволява и разнообразява културния живот на местното население.Да възпитава и утвърждава националното самосъзнание и да развива и подпомага любителското художествено творчество.

Празникът на виното Трифон зарезан и конкурса за най-добро вино го проведохме отвън пред сградата на читалището,тъй като ограничителните мерки още бяха в сила.

На 19 февруари отдадохме своята почит към делото и подвига на безсмъртния Апостол,като поднесохме венец и цветя пред паметната плоча.

За първи март всички жители бяха посетени от баба Марта и закичени с мартеници за здраве,изработени от самодейките.

За деня на жената 8 март, жените от селото бяха приятно изненадани с цвете в домовете си от Председателя на читалището.

В седмицата преди великия християнски празник,беше освежен и облагороден центъра в селото с участието на самодейци.

В Общинският преглед на читалищните колективи се представихме достойно.

За деня на детето 1 юни подготвихме изненада за двете деца в селото,като им занесохме подаръци и лакомства.

През юни,колективите ни взеха участие в“ Празник на водните лилии“ в с.Малък преславец общ.Главиница

В горещите дни на юли,участвахме в „Магията фолклор“ в с.Старо село общ,Тутракан

В празничния ден 22 септември,обрахме аплодисментите в „Добруджански събор“ гр.Тервел.

За празника на селото изнесохме концерт пред жителите и гости на Ветрен.

Всички присъстващи на Коледния концерт,получиха подарък от Дядо Коледа.

На новогодишното веселие,стари и млади празнуваха и се забавляваха до зори.

Председател:

/Н.Кескинов/